એક તરફ જ્યાં અયોધ્યા કેસ પર હાલ સુનવણી ચાલી રહી છે ત્યારે ગુજરાત વિધાનસભાની ચૂંટણી સમયે આ મામલના ભાજપ દ્વારા ઉઠાવવામાં આવ્યો છે. ઉલ્લેખનીય છે કે અયોધ્યા કેસમાં વકીલ કપિલ સિબ્બલે 2019ની લોકસભાની ચૂંટણી પછી આ મામલે કોર્ટનો ચુકાદો બહાર પાડવાની વાત કરી છે. ત્યારે અમિત શાહે આ મામલે અમદાવાદમાં એક પ્રેસ કોન્ફર્ન્સ કરીને કપિલ સિબ્બલ સમેત રાહુલ ગાંધી અને કોંગ્રેસ પર આરોપ લગાવ્યા છે. અમિત શાહે કહ્યું કે એક તરફ રાહુલ ગાંધી ગુજરાતમાં મંદિરમાં ફરે છે અને બીજી તરફ રામ મંદિરનો કેસ રોકવા કોંગ્રેસ ચાલ ચાલી રહી છે. આ મામલે અમિત શાહે કોંગ્રેસે પોતાની પક્ષ સ્પષ્ટ કરવાની વાત પણ કરી હતી.